ماہم بورا

ماہم بورا 6 جولائی 1924 کو پیدا ہوئے۔  5 اگست 2016 کو وہ اس جہان فانی سے رخصت ہوئے۔ان کا تعلق آسام سےتھا۔وہ ایک  معروف ہندوستانی مصنف اور ماہر تعلیم تھے۔ وہ 1989 میں ڈومدوما میں منعقدہ آسام ساہتیہ سبھا کے صدر کے طور پر منتخب ہوئے تھے۔ و2و۔ انہیں 2011 میں پدما شری، 2001 میں ساہتیہ اکیڈمی ایوارڈ اور 1998 میں آسام ویلی ادبی ایوارڈ سےبھی نوازا گیا تھا۔ آسام ساہتیہ سبھا نے 2007 میں اس کو اپنا اعزازی اعزاز ساہتیہ چاریہ سے نوازا تھا۔

زندگی 
ماہم بورا، 6 جولائی 1924 کوگوبھیسادھو، سونیت پور میں پیدا ہوئے۔انہوں نے اپنا بچپن اپنے آبائی گاؤں رمتامولی چوک، ہٹبر میں گزارا۔

تعلیم 
انہوں نے اپنی ابتدائی تعلیم پرائمری ہٹبر ایل پی اسکول، ہٹبر ایم ای کووریٹل کمبائنڈ ایم وی سے حاصل کی۔ انہوں نے کالیبار گورنمنٹ، ایڈیڈ ہائی اسکول سے میٹرک پاس کیا اور 1946 میں ناگون (آسام) کے ناگونگ کالج سے انٹرمیڈیٹ کیا۔ انہوں نے بی اےگوہاٹی (آسام) کے کاٹن کالج سے  اور گوہاٹی یونیورسٹی، گوہاٹی سے آسامی ادب میں ایم اے کیا۔

کام 
ایم اے کی ڈگری لینے کے بعد، انہوں نے پہلی مرتبہ کالابار ایچ ای ایس اسکول، ناگون اور کامروپ اکیڈمی، گوہاٹی میں استاد کی حیثیت سے ملازمت اختیار کی۔ وہ رنگھا چلڈرن میگزین کے اسسٹنٹ ایڈیٹر تھے اور گوہاٹی میں آل انڈیا ریڈیو میں گونلیا رائےجول کے موصل کے طور پر بھی کام کرتے تھے۔

سماجی سرگرمیاں 
i) کالابار گرلز H.E اسکول، ہٹبر، ناگاؤں 1944 کی بانی اساتذہ میں سے ایک۔

(ii) بانی ایسوسی ایٹ، کنک لتا لائبریری

(iii) ‘ارون سیوا سمیتی’ کے بانی ممبر۔

iv) بانی ممبر، ناٹیا سنگھا۔

وہ ادبی رسالہ "ارونچل" کے چیف ایڈیٹر بھی رہے۔

وہ آسامی ساہتیہ اکیڈمی کے مشاورتی بورڈ کے ارکان بھی تھے۔

کامیابی 
وہ آسام ساہتیہ سبھا، نوگونگ ضلع ساہتیہ سبھا: کاوی سنیملن (1978) اور آسام ساہتیہ سبھا (1989–90) کے صدر تھے۔

کنبہ 
انہوں نے یکم مئی 1957 کو جموگوری کی دیپتی ریکھا ہزاریکا سے شادی کی۔وہ 2 بیٹوں کے باپ تھے۔ان کی بیوی 20 جنوری 1999 کو فوت ہو گئی تھی۔ان کا چھوٹا بیٹا لیفٹیننٹ ابھیرجیت بورہ 2005 میں انتقال کر گیا تھا یہی وجہ ہے کہ انہوں  نے ریٹائرڈ زندگی اپنے بڑے بیٹے کے ساتھ گزاری۔

موت 
گوہاٹی کے نجی اسپتال میں 93 سال کی عمر میں 5 اگست 2016 کو ان کا انتقال ہو گیا۔ ناگون میں ان کی آخری رسومات ریاستی اعزاز کے ساتھ کی گئیں۔

ادبی کام 
بورا کی نظموں کا سب سے بڑا مجموعہ" انتھولاجی رنگجیہ" تھا (ریڈ ڈریگن فلائی، 1978) اپنی مختصر کہانیوں میں، وہ لوک اور دیہی حالات کو بہترین انداذ میں پیش کرتے تھے۔ وہ مختلف ادوار میں مختصر کہانیوں کے باقاعدہ مصنف تھے۔

حوالہ جات 

1924ء کی پیدائشیں
2016ء کی وفیات
آسام کے شعرا
ادب اور تعلیم کے شعبے میں پدم شری وصول کنندگان
بیسویں صدی کے بھارتی تعلیمی نظریہ ساز
بیسویں صدی کے بھارتی شعرا
ساہتیہ اکیڈمی اعزاز یافتگان برائے آسامی ادب
ضلع شونت پور کی شخصیات
کاٹن کالج، گواہاٹی کے فارغین
ویکی ڈیٹا سے مطابقت رکھنے والی مختصر تفصیل